# Հավելված 5

# «Գյուղատնտեսական և անտառատնտեսական տրակտորների ու դրանց կցորդների անվտանգության մասին» Մաքսային միության տեխնիկական կանոնակարգի (ՄՄ ՏԿ 031/2012)

ՄԱՔՍԱՅԻՆ ՄԻՈՒԹՅԱՆ ՍՈՒՅՆ ՏԵԽՆԻԿԱԿԱՆ ԿԱՆՈՆԱԿԱՐԳԻ 4-ՐԴ ՀԱՎԵԼՎԱԾԻՆ ՀԱՄԱՊԱՏԱՍԽԱՆ ՏՐԱԿՏՈՐՆԵՐԻՆ և ԿՑՈՐԴՆԵՐԻՆ ՆԵՐԿԱՅԱՑՎՈՂ ԱՆՎՏԱՆԳՈՒԹՅԱՆ ՊԱՀԱՆՋՆԵՐԸ՝ «ԳՅՈՒՂԱՏՆՏԵՍԱԿԱՆ և ԱՆՏԱՌԱՏՆՏԵՍԱԿԱՆ ՏՐԱԿՏՈՐՆԵՐԻ ՈՒ ԿՑՈՐԴՆԵՐԻ ԱՆՎՏԱՆԳՈՒԹՅԱՆ ՄԱՍԻՆ» ՄԱՔՍԱՅԻՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԻՆ (ՄՄ ՏԿ 031/2012) ՀԱՄԱՊԱՏԱՍԽԱՆ

1. Անվավոր տրակտորների շահագործման տեխնիկապես թույլատրելի զանգվածին ներկայացվող պահանջները

1.1. Տրակտորի շահագործման տեխնիկապես թույլատրելի զանգվածը և շահագործման զանգվածի թույլատրելի առավելագույն բաշխումն ըստ սռնիների չպետք է գերազանցեն 5.1 աղյուսակում տրված արժեքները՝ կախված տրակտորի կատեգորիայից։

Արտադրողի կողմից ներկայացված շահագործման տեխնիկապես թույլատրելի զանգվածը նաև պետք է հավաստվի փորձարկման լաբորատորիայում (կենտրոնում) կատարված փորձարկումների դրական արդյունքներով, մասնավորապես արգելակային համակարգի և ղեկային կառավարման արդյունավետության մասով։

Աղյուսակ 5.1

|  |  |  |  |  |
| --- | --- | --- | --- | --- |
| Տրակտորի կատեգորիա | Սռնիների քանակ | Շահագործման տեխնիկապես թույլատրելի զանգվածը, տոննա | Զանգվածի թույլատրելի առավելագույն բաշխումն ըստ սռնիների, տոննա | |
| Տանող սռնի | Չտանող սռնի |
| Т1, Т2, Т4.1 | 2 | 18 (բալաստով) | 11,5 | 10 |
| 3 | 24 (բալաստով) | 11,5 | 10 |
| Т3 | 2 կամ 3 | 0,6 (առանց բալաստի) | Չի սահմանվում <\*> | Չի սահմանվում <\*> |
| Т4.3 | 2, 3 կամ 4 | 10 (բալաստով) | Չի սահմանվում <\*> | Չի սահմանվում <\*> |
| <\*>Т3 և Т4.3 կատեգորիաների տրակտորների համար զանգվածի թույլատրելի առավելագույն բաշխումն ըստ սռնիների չի սահմանվում, քանի որ Т3 և Т4.3 կատեգորիաների տրակտորները ունեն շահագործման թույլատրելի առավելագույն զանգվածի (բալաստով և առանց բալաստի) սահմանափակումներ։ | | | | |
| Ծանոթագրություն՝  Այս պահանջները տարածվում են տրակտորների միայն այն կատեգորիաների վրա, որոնք ներկայացվում են սույն աղյուսակում։ | | | | |

Թույլատրվում է սույն ենթակետի վեցերորդ և յոթերորդ պարբերություններով նախատեսված պահանջների վաղաժամկետ կիրառումը:

1.2. Տրակտորի յուրաքանչյուր բեռնման դեպքում կառավարվող սռնու անիվներով ճանապարհին հաղորդվող զանգվածը պետք է լինի տրակտորի լիցքավորված և լրակազմված զանգվածի առնվազն 20%-ը։

2. Անվավոր տրակտորների բալաստային բեռներին ներկայացվող պահանջները

2.1. Եթե Մաքսային միության սույն Տեխնիկական կանոնակարգի պահանջներին համապատասխանելու համար տրակտորները պետք է համալրված լինեն բալաստային բեռներով, ապա բալաստային բեռները պետք է առաքվեն տրակտորի արտադրողի կողմից, հարմար լինեն տրակտորի մեջ տեղադրելու համար և ունենան արտադրողի մակնշվածքը՝ նշելով զանգվածը՝ կիլոգրամներով՝ ± 5% սխալանքով։ Առջևի բալաստային բեռների կառուցվածքը, որոնք նախատեսված են հաճախակի հանելու/տեղադրելու համար, պետք է ապահովի բռնակների համար առնվազն 25 մմ անվտանգ տարածությունը։ Բալաստային բեռների տեղադրման եղանակը պետք է կանխի դրանց ոչ կանխամտածված անջատումը (օրինակ՝ տրակտորի շրջվելու դեպքում)։

3. Վառելիքի բաքերին ներկայացվող պահանջներ

3.1. Վառելիքի բաքերը պետք է լինեն կոռոզիադիմացկուն։ Դրանք պետք է պահպանեն հերմետիկությունը աշխատանքային ճնշումը 2 անգամ գերազանցող (սակայն ոչ պակաս, քան 30 կՊա) ճնշման դեպքում։ Ավելցուկային ճնշումը կամ աշխատանքային ճնշումը գերազանցող ճնշումը պետք է ինքնաբերաբար հավասարակշռության բերվեն համապատասխան սարքվածքներով (օդային, պահպանիչ կափույրներ և նմ)։

Օդային կափույրների կառուցվածքը պետք է ապահովի հրդեհային անվտանգությունը։ Վառելիքը չպետք է հոսի բաքի կափարիչի կամ ավելցուկային ճնշումը հավասարակշռության բերելու համար նախատեսված սարքերի միջով նույնիսկ այն դեպքում, երբ բաքը գտնվում է ամբողջությամբ շրջված վիճակում (փոքր քանակությամբ վառելիքի հոսքը թույլատրվում է)։

3.2. Վառելիքի բաքերը պետք է տեղադրել այնպես, որ ապահովվի տրակտորի առջևի կամ հետևի մասին հասցված հարվածի հետևանքներից պաշտպանությունը։ Բաքի կողքին չպետք է լինեն դուրս ցցուն մասեր, սուր եզրեր և նմ։

3.3. Վառելիքամուղները և լցնելու համար նախատեսված անցքերի բերանները պետք է գտնվեն խցիկից դուրս։

4. Անվավոր տրակտորների հաշվարկային արագության հաշվարկմանը և ստուգմանը ներկայացվող պահանջները

4.1. Որպեսզի փորձարկման լաբորատորիան (կենտրոնը) կարողանա որոշել տրակտորի հաշվարկային առավելագույն արագությունը, արտադրողը պետք է նշի փոխհաղորդակի (տրանսմիսիայի) փոխանցման թիվը, անիվի մեկ ամբողջական պտույտի ընթացքում շարժահաղորդ անիվների փաստացի տեղափոխումը, շարժիչի ծնկավոր լիսեռի պտույտի անվանական հաճախությունը։

4.2. Տրակտորը փորձարկելիս շարժման արագությունը պետք է չափվի ուղղագիծ տարածքի վրա, որը տրակտորը պետք է հատի մեկ անցումով ուղիղ և հակառակ ուղղություններով։ Տարածքի մակերեսը պետք է պատրաստված լինի կոշտ նյութից, լինի տափակ, հարթ, ունենա առնվազն 100մ երկարություն. թույլ է տրվում ներառել 1,5 տոկոսից ոչ ավելի թեքություն։

4.3. Փորձարկելիս տրակտորը պետք է գտնվի աշխատանքային ռեժիմում, լինի չբեռնավորված, առանց բալաստային բեռների և հատուկ սարքավորումների, իսկ ճնշումը անիվներում պետք է համապատասխանի արտադրողի կողմից նշված՝ տրանսպորտային աշխատանքների կատարման համար անհրաժեշտ ճնշմանը։

4.4. Փորձարկելիս տրակտորը պետք է համալրված լինի օդաճնշական նոր դողերով՝ գլորման՝ տրակտորի արտադրողի կողմից հաստատված առավելագույն շառավղով։

4.5. Փորձարկման ժամանակ օգտագործվող փոխանցման տուփի փոխանցումը պետք է ապահովի տրակտորի առավելագույն արագությունը, իսկ շարժիչի պտույտի հաճախության կարգավորիչից կառավարման լծակների դիրքը պետք է համապատասխանի վառելիքի լրիվ մատակարարմանը։

4.6. Փորձարկումների ժամանակ թույլատրելի է համարվում չափումների արդյունքում ստացված՝ տվյալ տրակտորի համար թույլատրելի մեծությունները 3 կմ/ժ-ով, որպեսզի հաշվի առնվի չափումների ժամանակ առկա անճշտությունները, ինչպես նաև մասնակի բեռնման դեպքում շարժիչի ծնկավոր լիսեռի պտույտի հաճախության մեծացման նպատակով։

5. Անվավոր տրակտորների բեռնային հարթակին ներկայացվող պահանջները

5.1. Բեռնային հարթակի ծանրության կենտրոնը պետք է տեղակայված լինի սռնիների միջև։

5.2. Բեռնային հարթակի չափերը պետք է համապատասխանեն հետևյալ պահանջներին․

երկարությունը չպետք է գերազանցի տրակտորի առջևի կամ հետևի անվաղուրների չափսը (կախված նրանից, թե դրանցից որն է ավելի մեծ) ավելի քան 1,4 անգամ.

լայնությունը չպետք է գերազանցի առանց աշխատանքային սարքավորումների տրակտորի եզրաչափքային առավելագույն լայնությունը։

5.3. Հարթակը պետք է համաչափ տեղադրված լինի տրակտորի երկայնակի հարթության նկատմամբ։

5.4. Բեռնային հարթակի դիրքի բարձրությունը հենման մակերևույթի նկատմամբ պետք է կազմի 1500մմ-ից ոչ ավելի։

5.5. Նորմալ բեռնվածության դեպքում հարթակի կառուցվածքը և ամրացման ձևը չպետք է փակեն օպերատորի տեսանելիության դաշտը, ինչպես նաև չխոչընդոտեն լուսավորող և լուսազդանշանային սարքվածքների աշխատանքը։

5.6. Բեռնային հարթակը պետք է լինի հանովի և պետք է միանա տրակտորին այնպես, որ բացառի պատահական անջատումը։

6. Անվավոր տրակտորների հետին տեսանելիության հայելիների տեղադրմանը ներկայացվող պահանջները

6.1. Տրակտորները պետք է սարքավորված լինեն I և II դասի հետին տեսանելիության հայելիներով՝ ըստ ՄԱԿ ԵՏՀ N 46 (02) կանոնների/Վերանայում 3։

6.2. Հետին տեսանելիության հայելիները պետք է տեղադրվեն այնպես, որ շարժման սովորական պայմաններում դրանց դիրքը պահպանվի։

6.3. Բոլոր տրակտորները պետք է սարքավորված լինեն տրակտորի ձախ կողմում տեղադրված առնվազն մեկ հետին տեսանելիության արտաքին հայելիով։

6.4. Հետին տեսանելիության հայելին պետք է տեղադրված լինի այնպես, որ աշխատանքային սովորական դիրքում տեղադրված նստատեղում գտնվող օպերատորը պարզ տեսնի սույն հավելվածի 6-րդ կետի 6.11 ենթակետում սահմանված ճանապարհահատվածը։

6.5. Հետին տեսանելիության հայելին պետք է տեսանելի լինի ապակեմաքրիչով մաքրվող դիմապակու միջով կամ կողային ապակիների միջով, եթե տրակտորը սարքավորված է դրանցով։

6.6. Հետին տեսանելիության հայելին չպետք է դուրս ցցվի տրակտորի եզրաչափքերից կամ կցորդով տրակտորի կազմից ավելի, քան անհրաժեշտ է սույն հավելվածի 6-րդ կետի 6.11 ենթակետում սահմանված տեսանելիության դաշտի ստացման համար։

6.7. Եթե հետին տեսանելիության հայելու ներքին եզրը տրակտորի բեռնավորված լինելու դեպքում գտնվում է հենման մակերևույթի նկատմամբ 2մ-ից պակաս բարձրության վրա, ապա հետին տեսանելիության այդ հայելին չպետք է դուրս ցցվի տրակտորի՝ առանց հետին տեսանելիության ապակիների չափված արտաքին չափերից կամ կցորդով տրակտորի կազմից ավելի, քան 0,2մ-ը։

6.8. Հետին տեսանելիության յուրաքանչյուր ներքին հայելի պետք է կարգավորվի օպերատորի կողմից աշխատանքային տեղից։

6.9. Օպերատորը պետք է հնարավորություն ունենա հետին տեսանելիության արտաքին հայելու դիրքը կարգավորելու՝ աշխատանքային տեղում գտնվելով։ Ընդ որում, հայելին կարող է տեղադրվել պահանջվող դիրքում դրսի կողմից։ Թույլատրվում է հետին տեսանելիության արտաքին հայելու կարգավորումը դրսի կողմից, ընդ որում, օպերատորը պետք է ունենա առնվազն երեք հենման կետ։

6.10. Սույն հավելվածի 6-րդ կետի 6.9 ենթակետում ներկայացված պահանջը չի կիրառվում հետին տեսանելիության արտաքին այն հայելիների նկատմամբ, որոնք տեղափոխումից հետո ինքնաբերաբար հետ են վերադառնում իրենց առաջնային դիրք՝ առանց գործիքի կիրառման։

6.11. Հետին տեսանելիության ձախ հայելու տեսանելիության դաշտը պետք է լինի այնպիսին, որ օպերատորը կարողանա տեսնել հետևում հարթ և հորիզոնական ճանապարհի հատվածը, որը գտնվում է երկայնակի հորիզոնական միջին հարթությանը զուգահեռ հարթությունից ձախ, որն անցնում է տրակտորի եզրաչափքային լայնության կամ կցորդով տրակտորի կազմի ամենաձախ կետով։

7. Անվավոր տրակտորների քարշակման սարքվածքներին ներկայացվող պահանջները

7.1. Յուրաքանչյուր տրակտոր պետք է ունենա հատուկ սարքավորում, որն ապահովում է քարշակման համար հարմարանքների (օրինակ՝ ձողերի կամ քարշակման ճոպանի) միացումը։

7.2. Միացման հանգույցով համալրված սարքվածքը պետք է տեղադրվի տրակտորի առջևում։

7.3. Սարքվածքը պետք է իրենից երկժանի ներկայացնի։ Երկժանու ներքին հարթությունների միջև հեռավորությունը միացման հանգույցի կենտրոնով պետք է լինի 60-1.5+0.5մմ, իսկ երկժանու բռնիչի՝ հանգույցի կենտրոնից չափված խորությունը պետք է լինի (62 ± 0,5) մմ։

Միացման հանգույցը պետք է ունենա 30+1,5 մմ տրամագիծ և համալրված լինի օգտագործման ժամանակ դրան խոռոչից ընկնել թույլ չտվող սարքվածքով։ Փակող սարքվածքը պետք է հանման ենթակա չլինի։

8. Անվավոր տրակտորներին, կցորդներին և կցորդի թույլատրելի քարշակվող զանգվածին ներկայացվող պահանջները

8.1. Չափսերը

8.1.1. Տրակտորի եզրաչափքային չափսերը պետք է լինեն ոչ ավելի, քան՝

երկարությունը՝ 12մ.

լայնությունը՝ 2,55մ (առանց դողերի՝ հենման մակերևույթին շփման կետին մոտ առաջացող ելուստները հաշվի առնելու). թույլատրվում է եզրաչափքային լայնության մեծացումը մինչև 3,1մ ճանապարհային երթևեկության անվտանգության ապահովման համար (Т4.2 կատեգորիայի տրակտորների համար տրակտորի եզրաչափքային լայնությունը պետք է լինի ոչ ավելի, քան 4,4մ).

բարձրությունը՝ 4մ։

8.1.2. Կցորդի եզրաչափքային չափսերը պետք է լինեն, ոչ ավելի, քան՝

լայնությունը՝ 2,55մ (դողերի՝ հենման մակերևույթի հետ շփման կետին մոտ առաջացող ելուստները հաշվի չառնելով).

բարձրությունը՝ 4մ։

8.2. Կցորդի թույլատրելի քարշակվող զանգվածը

8.2.1. Կցորդի առավելագույն քարշակվող զանգվածը չպետք է գերազանցի՝

տրակտորի արտադրողի կողմից առաջարկվող տեխնիկապես թույլատրելի քարշակվող զանգվածը.

կցաքարշակային սարքվածքի համար սահմանված քարշակվող զանգվածը։

9. Անվավոր տրակտորներին և կցորդների վրա արտադրողների ցուցանակների դիրքին, ամրացմանը և բովանդակությանը ներկայացվող պահանջները

9.1. Գյուղատնտեսական և անտառատնտեսական բոլոր տրակտորների և կցորդների վրա պետք է տեղադրվեն ցուցանակներ՝ մակնվածքով, որի բովանդակությունը ներկայացվում է հաջորդիվ։ Ցուցանակները տեղադրվում են արտադրողի կողմից։

9.2. Արտադրողի ցուցանակը

9.2.1. Արտադրողի ցուցանակը պետք է տեղադրվի տրակտորի կամ կցորդի լավ տեսանելի և հեշտ հասանելի հատվածում և չպետք է փոխարինվի ծառայության ամբողջ ժամանակահատվածում։ Ցուցանակի տեքստը պետք է լինի հեշտ կարդացվող և պահպանվի տրակտորի և կցորդի ծառայության ամբողջ ժամանակահատվածում։

Տրակտորի վրա արտադրողի ցուցանակը պետք է պարունակի հետևյալ տեղեկությունները․

արտադրողի անվանումը.

տրակտորի տիպը և տարբերակը (տարատեսակը) (առկայության դեպքում)․

համապատասխանության սերտիֆիկատի համարը (լրացուցիչ կերպով ավելացվում է համապատասխանության սերտիֆիկատը ստանալուց հետո).

տրակտորի նույնականացման համարը.

բեռնավորված վիճակում տրակտորի թույլատրելի նվազագույն և առավելագույն ընդհանուր զանգվածը՝ կախված այն դողերի թույլատրելի տիպերից, որոնք կարող են տեղադրվել.

տրակտորի յուրաքանչյուր սռնուն բաժին ընկնող թույլատրելի առավելագույն բեռնվածությունը այն դողերի հնարավոր տիպերին համապատասխան, որոնք կարող են տեղադրվել (տեղեկությունները պետք է ներկայացվեն հերթականությամբ՝ առջևի սռնուց դեպի վերջինը).

կցորդի տեխնիկապես թույլատրելի քարշակվող զանգվածը (զանգվածները)։

Կցորդի վրա արտադրողի ցուցանակը պետք է պարունակի հետևյալ տեղեկությունները․

արտադրողի անվանումը.

կցորդի տիպը և տարբերակը (առկայության դեպքում).

համապատասխանության սերտիֆիկատի համարը (լրացուցիչ կերպով ավելացվում է համապատասխանության սերտիֆիկատը ստանալուց հետո).

բեռնավորված վիճակում կցորդի թույլատրելի նվազագույն և առավելագույն ընդհանուր զանգվածը՝ կախված այն դողերի թույլատրելի տիպերից, որոնք կարող են տեղադրվել.

կցորդի յուրաքանչյուր սռնուն բաժին ընկնող թույլատրելի առավելագույն բեռնվածությունը (տեղեկությունները պետք է ներկայացվեն հերթականությամբ՝ առջևի սռնուց դեպի վերջինը).

տրակտորի կցաքարշակային սարքվածքի բեռնվածությունը (կիսակցորդների համար)։

9.2.2. Արտադրողը կարող է հիմնական մակնշվածքից ներքև կամ կողքին ներկայացնել լրացուցիչ տեղեկություններ՝ միայն սույն հավելվածի 9-րդ կետի 9.2.1 ենթակետում ներկայացած տեղեկությունները պարունակող հստակ մակնշված ուղղանկյուններից դուրս։ Արտադրողի ցուցանակի օրինակը ներկայացված է Մաքսային միության սույն Տեխնիկական կանոնակարգի 6-րդ հավելվածում։

9.3. Տրակտորի նույնականացման համարը

9.3.1. Տրակտորի նույնականացման համարն իրենից ներկայացնում է արտադրողի կողմից յուրաքանչյուր տրակտորի համար սահմանված նշանների հաստատված համակցություն։ Դրա նպատակն է երաշխավորել, որ յուրաքանչյուր տրակտոր կարողանա արտադրողի կողմից հստակ կերպով նույնականացվել 30 տարվա ընթացքում։

9.3.2. Նույնականացման համարը պետք է զետեղվի արտադրողի ցուցանակի վրա, ինչպես նաև տրակտորի առջևի աջ հատվածում՝ շրջանակի կամ կառուցվածքային որևէ այլ մասի վրա։

9.3.3. Նույնականացման համարը հնարավորության դեպքում պետք է տեղավորվի մեկ տողում։

9.3.4. Նույնականացման համարը պետք է տեղադրվի լավ տեսանելի և հասանելի հատվածում՝ հորատման կամ դրոշմելու միջոցով, ինչն ապահովում է դրա ջնջվելու կամ վնասվելու անհնարինությունը։

9.4. Նշանները

9.4.1. Սույն հավելվածի 9-րդ կետի 9.2 ենթակետով նախատեսված մակնշվածքը կատարվում է ռուսերենով և Մաքսային միության անդամ պետության (պետությունների) պետական լեզվով (լեզուներով)՝ Մաքսային միության անդամ պետության (պետությունների) օրենսդրությունում համապատասխան պահանջների առկայության դեպքում։ Սույն հավելվածի 9-րդ կետի 9.2 և 9.3 ենթակետերով նախատեսված մակնշվածքի համար պետք է օգտագործվեն արաբական թվանշաններ։

9.4.2. Տրակտորի նույնականացման համարի նշանակման ժամանակ պետք է օգտագործվեն լատիներեն մեծատառեր. «I», «O», «Q» տառերի, գծիկների, աստղանշանների և հատուկ այլ նշանների օգտագործումը չի թույլատրվում։

Տառերի և թվերի նվազագույն բարձրությունը հետևյալն է՝

7մմ այն նշանների համար, որոնք դրվում են անմիջապես շրջանակի կամ տրակտորի այլ նման հատվածի վրա.

4մմ այն նշանների համար, որոնք զետեղվում են արտադրողի ցուցանակի վրա։

10. Կցորդի արգելակային համակարգի կառավարման լծակին և անվավոր տրակտորների կցորդի արգելակային հաղորդակի կցորդիչին ներկայացվող պահանջները

10.1. Տրակտորը պետք է սարքավորված լինի կցորդի արգելակման կառավարման լծակով, այն կարող է լինել ձեռքի կամ ոտքի կառավարման և պետք է կառավարվի օպերատորի աշխատանքային տեղից, ինչպես նաև անկախ լինի կառավարման մյուս լծակներից։

Եթե տրակտորը սարքավորված է կցորդի արգելակների օդաճնշական կամ հիդրավլիկ հաղորդակով, ապա տրակտորի և կցորդի կազմի արգելակումը կառավարվում է կառավարման միայն մեկ միասնական լծակով։

10.2. Արգելակային կիրառվող համակարգերը կարող են ունենալ բնութագրեր, որոնք համապատասխանում են ՄԱԿ ԵՏՀ-ի՝ գյուղատնտեսական և անտառատնտեսական անվավոր տրակտորների և կցորդների արգելակման սարքվածքների վերաբերյալ N 13 (10) կանոններում/Վերանայում 6 ներկայացված բնութագրերին։

Արգելակային համակարգերը պետք է նախագծվեն այնպես, որ ապահովեն կցորդի արգելակի խափանման, ինչպես նաև կապի խափանման դեպքում տրակտորի և կցորդի անվտանգ կանգառը։

10.3. Եթե նախատեսված է տրակտորի օդաճնշական, հիդրավլիկ կամ կոմբինացված հաղորդակ, ապա այն պետք է համապատասխանի հետևյալ պահանջներին։

10.3.1. Հիդրավլիկ հաղորդակ

Հիդրավլիկ հաղորդակը պետք է լինի միալար տեսակի։

Հիդրավլիկ միակցող սարքվածքը պետք է համապատասխանի ՍՏԲ ISO 5676-2010-ին, ընդգրկվող կիսակցորդիչը պետքէ տեղադրվի տրակտորի վրա։

Կցորդի արգելակի կառավարման լծակը պետք է ապահովի միակցող գլխիկում ճնշման բացակայությունը ոչ աշխատանքային պայմաններում, աշխատանքային ճնշումը պետք է լինի առնվազն 10 ՄՊա և ոչ ավելի, քան 15 ՄՊա։

Չի թույլատրվում անջատել շարժիչն էներգիայի աղբյուրից։

10.3.2. Օդաճնշական հաղորդակ

Կցորդի արգելակի օդաճնշական հաղորդակը պետք է լինի երկլարանի, ընդ որում, արգելակման գործընթացը պետք է սկսվի կառավարման մայրուղում ճնշման բարձրացման դեպքում։

Թույլատրվում է տրակտորների վրա տեղադրել կցորդի արգելակի օդաճնշական միալար հաղորդակ։ Տվյալ դեպքում արգելակման գործընթացը պետք է սկսվի արգելակման մայրուղում ճնշման իջեցման դեպքում։

Միացնող գլխիկը պետք է համապատասխանի ՍՏԲ ISO 1728-2010-ին։

Կցորդի արգելակի կառավարման լծակը պետք է ապահովի միացման գլխիկին առավելագույն ճնշման մատակարարումը՝ առնվազն 0,65 ՄՊա և ոչ ավելի, քան 0,8 ՄՊա։

10.3.3. Կցորդի արգելակի օդաճնշական, հիդրավլիկ և կոմբինացված հաղորդակների կառուցվածքը պետք է ապահովի կցորդի արգելակումը տրակտորից կցորդի վթարային անջատման դեպքում։

11. Տրակտորների գրանցման հետին թվի տեղակայման հատվածին ներկայացվող պահանջները

11.1. Կոնֆիգուրացիան և գրանցման հետին համարանիշի տեղադրման հատվածի չափսերը

Գրանցման հետին համարանիշի տեղակայման հատվածը պետք է իրենից ներկայացնի հարթ, ուղղահայաց ուղղանկյունաձև մակերևույթ՝ հետևյալ նվազագույն չափսերով․

երկարություն՝ 255մմ.

լայնություն՝ 165մմ։

11.2. Գրանցման հետին համարանիշի տեկայաման հատվածի դիրքը և գրանցման հետին համարանիշի ամրացումը

Գրանցման հետին համարանիշի տեկայաման հատվածը պետք է լինի այնպիսին, որ գրանցման համարանիշը ճիշտ ամրացնելու դեպքում ապահովվի հետևյալ պահանջների կատարումը։

11.2.1. Գրանցման համարանիշի դիրքը տրակտորի լայնության նկատմամբ

Գրանցման համարանիշի կենտրոնը չպետք է գտնվի տրակտորի համաչափ մակերևույթից աջ։

Գրանցման համարանիշի ձախ եզրը չի կարող գտնվել այն ուղղահայաց մակերևույթից ձախ, որը զուգահեռ է տրակտորի համաչափ մակերևույթին և անցնում է տրակտորի՝ լայնությամբ առավել աչքի ընկնող հատվածով։

11.2.2. Գրանցման համարանիշի դիրքը տրակտորի համաչափ երկայնակի մակերևույթի նկատմամբ

Գրանցման համարանիշը պետք է տեղակայված լինի ուղղահայաց կամ գործնականորեն տրակտորի համաչափ երկայնակի մակերևույթի նկատմամբ ուղղահայաց։

11.2.3. Գրանցման համարանիշի դիրքը ուղղահայաց մակերևույթի նկատմամբ

Գրանցման համարանիշը պետք է տեղակայված լինի ուղղաձիգ 5° թույլատրելի թերաչափսով։ Չնայած դրան՝ գրանցման համարանիշը կարող է տեղակայված լինել ուղղաձիգի նկատմամբ անկյան տակ, եթե դա պահանջում է տրակտորի կոնֆիգուրացիան՝

30°-ից ոչ ավելի անկյան տակ, երբ գրանցման համարանիշի վերին հատվածը առաջ է թեքված, այն պայմանով, որ գրանցման համարանիշի վերին եզրը տեղակայված է հենման մակերևույթի նկատմամբ 1,20 մ-ից ոչ բարձր.

15°-ից ոչ ավելի անկյան տակ, երբ գրանցման համարանիշի վերին հատվածը հետ է թեքված, այն պայմանով, որ գրանցման համարանիշի վերին եզրը տեղակայված է հենման մակերևույթի նկատմամբ 1,20 մ-ից բարձր։

11.2.4. Գրանցման համարանիշի բարձրությունը հենման մակերևույթի նկատմամբ

Գրանցման համարանիշի ստորին եզրը պետք է տեղակայված լինի հենման մակերևույթի նկատմամբ առնվազն 0,3 մ բարձրության, իսկ վերին եզրը՝ 4 մ-ից ոչ ավելի բարձրության վրա։

11.2.5. Հենման մակերևույթի նկատմամբ գրանցման համարանիշի բարձրության որոշումը

Սույն հավելվածի 11-րդ կետի 11.2.3 և 11.2.4 ենթակետերում նշված բարձրությունը պետք է չափել տրակտորի վրա տեղադրված հիմնական սարքավորումներով (ներառյալ շրջվելու դեպքում պաշտպանիչ սարքվածքները և լրացուցիչ հարմարանքների բացառմամբ), նստատեղի բեռով, որը համապատասխանում է օպերատորի զանգվածին (75 ± 10 կգ), վառելիքաքսուքային նյութերով ամբողջությամբ լիցքավորված, հովացման հեղուկներով տարաներով, լրակազմ գործիքներով։

12. Տրակտորի խցիկի պաշտպանական հատկությունները

Գյուղատնտեսական տրակտորները պետք է սարքավորված լինեն պաշտպանական խցիկներով կամ ունենան ընկնող առարկաներից պաշտպանող սարքվածքներ և պաշտպանիչ սարքվածքներ շրջվելու դեպքում։

Անտառատնտեսական տրակտորները պետք է համալրված լինեն խցիկներով և սարքավորված լինեն շրջվելու դեպքում պաշտպանության միջոցներով, ընկնող առարկաներից պաշտպանող սարքվածքներով և օպերատորի պաշտպանիչ սարքվածքներով։

12.1. Օպերատորի պաշտպանիչ սարքվածքներ

Գյուղատնտեսական տրակտորների՝ ընկնող առարկաներից պաշտպանող սարքվածքները (FOPS) պետք է համապատասխանեն ներթափանցումից պաշտպանության I մակարդակին՝ ըստ ԳՕՍՏ Ռ ԻՍՕ 3449-2009–ի։

Գյուղատնտեսական տրակտորների շրջվելու դեպքում պաշտպանիչ սարքվածքները՝ ըստ ԳՕՍՏ Ռ ԻՍՕ 3463-2008-ի կամ ըստ ԳՕՍՏ Ռ ԻՍՕ 5700-2008-ի

Անտառատնտեսական տրակտորների՝ օպերատորի պաշտպանիչ սարքվածքները պետք է համապատասխանեն՝

ՍՏԲ ԻՍՕ 8082-2004-ին՝ շրջվելու դեպքում պաշտպանիչ սարքվածքների (ROPS) մասով.

ԳՕՍՏ Ռ ԻՍՕ 8083-2008-ին՝ ընկնող առարկաներից պաշտպանող սարքվածքների (FOPS) մասով.

ԳՕՍՏ Ռ ԻՍՕ 8084-2005-ին՝ օպերատորի պաշտպանիչ սարքվածքների (OPS) մասով։

12.2․ Օպերատորի պաշտպանությունը վնասակար նյութերի ազդեցությունից

Օգտագործման համար նախատեսված բոլոր տրակտորները, որոնց օգտագործման ժամանակ հնարավոր է օպերատորի՝ վտանգավոր նյութերի հետ շփման վտանգ, պետք է սարքավորված լինեն ՍՏԲ EN 15695-1-2011-ի 2-րդ, 3-րդ և 4-րդ մակարդակների պահանջներին համապատասխանող խցիկներով։ Մակարդակի ընտրության չափանիշը պետք է ներկայացվի շահագործման ուղեցույցի մեջ:

Թունաքիմիկատների փոշիացման համար նախատեսված սարքավորումներով տրակտորները պետք է սարքավորված լինեն ՍՏԲ EN 15695-1-2011-ով 4-րդ մակարդակի պահանջներին համապատասխանող խցիկով:

13. Տրակտորների և կցորդների կառուցվածքին ներկայացվող լրացուցիչ պահանջները

13.1. Տրակտորների և կցորդների կայունությանը ներկայացվող պահանջները

Տրակտորների և կցորդների լայնական ստատիկ կայունության անկյունը, կախված դրանց կատեգորիաներից և կիրառման պայմաններից, սահմանվում է ԳՕՍՏ 12.2.019-2005-ին համապատասխան: Տեխնիկական նկարագրերի ձևը ներկայացված է Մաքսային միության սույն Տեխնիկական կանոնակարգի 2-րդ հավելվածում:

Լեռնային պայմաններում աշխատելու համար նախատեսված տրակտորները պետք է սարքավորված լինեն թույլատրելի առավելագույն թեքվածքով ազդանշանիչներով:

13.2. Տրակտորների հրդեհային պաշտպանությանը ներկայացվող պահանջները

Տրակտորի հրդեհային պաշտպանությունը պետք է համապատասխանի ՍՏԲ ԵՆ 13478-2006-ին և ԳՕՍՏ 30879-2003-ին (սրահի մշակման համար կիրառվող նյութերի մասով):

Տրակտորում պետք է նախատեսված լինեն տեղեր՝ կրակմարիչներ ամրացնելու համար:

13.3. Տրակտորների և կցորդների հիդրոհաղորդակին ներկայացվող պահանջները

Տրակտորների և կցորդների հիդրոհաղորդակները պետք է համապատասխանեն ԳՕՍՏ 31177-2003-ի պահանջներին:

13.4. Շահագործման ժամանակ անվտանգության ապահովմանը ներկայացվող պահանջները

Տրակտորի և կցորդի կառուցվածքի տարրերը, որոնք կարող են աշխատանքի, սպասարկման կամ փոխադրման ժամանակ վտանգ ներկայացնել, պետք է ունենան ազդանշանային գունավորում: Ազդանշանային գույները և անվտանգության նշանները պետք է համապատասխանեն ԳՕՍՏ Ռ 12.4.026-2001-ին:

Ծպեղային շղթաներն ամրացնելու և միացնելու սխեմաները պետք է ներկայացվեն տրակտորի և կցորդի վրա և նշվեն շահագործման ուղեցույցի մեջ: Ամբարձչի տեղադրման տեղերը դրոշմվում են տրակտորի և կցորդի վրա՝ ըստ ԳՕՍՏ 26336-97-ի:

13.5. Տրակտորների խցիկին ներկայացվող լրացուցիչ պահանջները

Տրակտորի խցիկում պետք է նախատեսված լինեն տեղեր՝ բժշկական դեղարկղիկի, օպերատորի արտահագուստի և տեխնիկական փաստաթղթերը դնելու համար:

Տրակտորի խցիկը պետք է սարքավորված լինի առջևի ապակիների ողողիչներով:

Տրակտորի խցիկը պետք է սարքավորված լինի օպերատորի դեմքը արևի ուղիղ ճառագայթներից պաշտպանող սարքով:

Տրակտորի խցիկի բացվող պատուհանները պետք է բացվեն ներսից և ունենան բաց և փակ վիճակում դրանք ամրացնելու սարք:

Տրակտորի խցիկի դռները պետք է ունենան բանալիով փակվող փականքներ և սևեռակ՝ դրանք ամբողջովին բաց վիճակում պահելու համար:

13.6. Լրացուցիչ պայմաններ ինքնաթափ կցորդների նկատմամբ

Ինքնաթափ կցորդները և կիսակցորդները պետք է նախագծված լինեն այնպես, որ հարթակը չանցնի բարձրացված վիճակում դրա թույլատրելի ամենաբարձր դիրքը։

Ինքնաթափ կցորդները և կիսակցորդները պետք է սարքավորված լինեն բարձրացված վիճակում ոչ բեռնված հարթակն ամրացնելու հարմարանքով (հենակով) (կողմերից մեկի վրա և դեպի հետ կամ միայն դեպի հետ, եթե չկան կողային բեռնաթափումներ)։

14. Տրակտորների շարժիչների բանած գազերի մեջ պարունակվող վնասակար նյութերի արտանետումներին ներկայացվող պահանջները

14.1. Տրակտորների շարժիչների բանած գազերի մեջ պարունակվող վնասակար նյութերի արտանետումները չպետք է գերազանցեն այն քանակությունները, որոնք ներկայացված են՝

ՄԱԿ ԵՏՀ N 49 (04) կանոններում/Վերանայում 3 (կետ 5.2.1, տող В1)՝ հարկադրական այրմամբ շարժիչների համար, որոնք աշխատում են սեղմված բնական գազով կամ հեղուկացված նավթային գազով.

Е2 հզորության ընդգրկույթով շարժիչների համար՝ մինչև 2024 թվականի հունվարի 31-ը․

D, G հզորության ընդգրկույթներով շարժիչների համար՝ մինչև 2025 թվականի հունվարի 1-ը.

El, F հզորության ընդգրկույթներով շարժիչների համար՝ մինչև 2025 թվականի հոկտեմբերի 1-ը.

К, J հզորության ընդգրկույթներով շարժիչների համար՝ 2025 թվականի հունվարի 1-ից.

I, Н հզորության ընդգրկույթներով շարժիչների համար՝ 2025 թվականի հոկտեմբերի 1-ից։

***(14.1 ենթակետը փոփ. ԵՏՀԽ 12.04.24 թիվ 32)***

14.2. Սեղմված բնական այրվող գազով (ՍԲԳ) կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ) աշխատող հարկադրական այրմամբ շարժիչներ

14.3. Դիզելային վառելիքով և սեղմված բնական այրվող գազով (ՍԲԳ) կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ) աշխատող սեղմումով բոցավառվող երկվառելիքային շարժիչներ

15. Շարժիչը գազակերպ վառելիքով (սեղմված բնական այրվող գազով (ՍԲԳ), հեղուկացված բնական այրվող գազով (ՀԲԳ), հեղուկացված ածխաջրածնային գազով (ՀԱԳ)) սնուցելու համար նախատեսված սարքավորումներին և դրա տեղադրմանը ներկայացվող պահանջները

15.1 կամ ՄԱԿ-ի թիվ 67 (02) կանոններով, կամ ՄԱԿ-ի թիվ 110 (03) կանոններով (2025 թվականի հունվարի 1-ից ՄԱԿ-ի թիվ 110 (04) կանոններով), կամ ՄԱԿ-ի թիվ 115 (00) կանոններով

15.1.2. Տրակտորի վրա տեղադրված յուրաքանչյուր գազի բալոնի վրա պետք է հստակ զետեղված լինեն չջնջվող նշագրերը՝ սերիական համարը և «ՀԱԳ» կամ «ՍԲԳ», կամ «ՀԲԳ» նշագրերը

15.2. Գազակերպ վառելիքով (սեղմված բնական այրվող գազով (ՍԲԳ), հեղուկացված բնական այրվող գազով (ՀԲԳ), հեղուկացված ածխաջրածնային գազով (ՀԱԳ)) շարժիչի սնուցման համակարգին (այսուհետ՝ սնուցման համակարգ), դրա տեղավորմանը և տեղադրմանը ներկայացվող պահանջները

15.2.7. Սնուցման համակարգը պետք է ունենա սարքավորումների հետևյալ տարրերը՝

ա) հեղուկացված ածխաջրածնային գազով (ՀԱԳ) սնուցման դեպքում՝

գազի բալոն.

80-տոկոսանոց կասեցման կափույր.

մակարդակի ցուցիչ.

ապահովիչ կափույր.

հեռավար կառավարվող աշխատանքային կափույր՝ սահմանափակող կափույրով.

ճնշման կարգավորիչ և գոլորշիչ.

հեռավար կառավարվող փակիչ կափույր.

լցավորման բլոկ.

գազատար խողովակագծեր և ճկափողեր.

ներարկիչ, գազատաքացուցիչ կամ գազախառնիչ.

էլեկտրոնային կառավարման բլոկ.

ճնշման սահմանափակիչ.

հակադարձ կափույր.

գազատար խողովակագծի ապահովիչ կափույր.

գազի բաժնավորիչ.

զտիչ.

ճնշման և ջերմաստիճանի տվիչ.

վառելիքի պոմպ.

սնուցման համակարգի մեկուսացված հարմարակցիչ.

պահուստային վառելիքի մատուցման կցախողովակ.

տարբեր տեսակների վառելիքի փոխարկման համակարգ.

վառելիքամուղներ.

բ) սեղմված բնական այրվող գազով (ՍԲԳ) սնուցման դեպքում՝

ավտոմատ կափույր.

ամրան.

գազի բալոն.

գազաօդախառնիչ (կարող է օգտագործվել մեքենայի ստանդարտ գազաօդախառնիչ).

ճկուն և կոշտ վառելիքամուղներ.

լցավորման բլոկ կամ հանգույց.

ձեռքով կառավարվող կափույր.

մանոմետր կամ վառելիքի մակարդակի ցուցիչ.

ապահովիչ սարքվածք (որոշակի ջերմաստիճանում գործարկվող).

էլեկտրոնային կառավարման բլոկ (էլեկտրոնային համակարգերի համար) (բացառությամբ մեքենայի վերասարքավորման դեպքերի, որը ներառում է գազային շարժիչի տեղադրումը).

գ) հեղուկացված բնական այրվող գազով (ՀԲԳ) սնուցման դեպքում՝

փական (ձեռքի).

կրիոգեն բաք (կրիոբաք).

ընդունիչ.

ճնշման և (կամ) ջերմաստիճանի տվիչ.

լցավորման հանգույց.

հսկիչ կափույր կամ հակադարձ կափույր.

մանոմետր կամ վառելիքի մակարդակի ցուցիչ.

սահմանափակիչ կափույր (հոսքի սահմանափակման սարք).

ապահովիչ կափույր.

ճնշման կարգավորիչ.

բնական գազի ազդանշանիչ.

հեռացման համակարգ.

միացնող ագույցներ.

ջերմափոխանակիչ/գոլորշեցուցիչ.

վառելիքամուղ.

էլեկտրոնային կառավարման բլոկ (բացառությամբ մեքենայի վերասարքավորման դեպքերի, որը ներառում է գազային շարժիչի տեղադրումը)։

15.2.19. Բանած գազերի ծխայնության որոշման ժամանակ պետք է օգտագործել դիզելային վառելիքի կիրառմամբ սնուցման ռեժիմ:

***(հավելվածը փոփ., խմբ. ԵՏՀԽ 12.04.24 թիվ 32, խմբ., լրաց. ԵՏՀԽ 24.11.23 թիվ 137)***